ไม่น่าเชื่อมากๆว่าจะไม่มีร้านนี้ในวงใน ร้านนี้อยู่คู่ซอยทองหล่อมาช้านาน ขายข้าวต้มปลาเป็นหลัก แต่ทีเดียวของร้านคือมีเครื่องให้เลือกเยอะมากกกกครับ ตั้งแต่ หือชุง (ไข่ปลา) เนื้อปลา หื่อเผียะ (กระเพาะปลา) เป็ด เลือด หนังปลา บะเต็ง หอยนางรม กระเพาะหมู และกุ้งครับ ซึ่งจะหาร้านข้าวต้มปลาที่มีเครื่ิงครบขนาดนี้หายากมากในปัจจุบัน แถมรสชาติเข้าถึงเนื้อทุกอย่างไม่มีกลิ่นคาวแม้แต่นิดเดียว ที่สำคัญเฮียไม่งกครับชิ้นใหญ่ทุกอย่าง สั่งชามพิเศษจะมาขนาดเท่าโถข้าวเปล่าตามร้านอาหารไทย หรือประมาณราเมงชามพิเศษกินสองคนได้เลยครับ 

ผมว่าร้านแบบนี้นับวันค่อยๆหายไปอย่างร้านเก่าแก่แถวพลับพลาไชยรสชาติก็เปลี่ยนซะแล้ว ที่สำคัญร้านนี้ชิวครับมาเย็นค่ำๆดึกๆไม่ค่อยมีคนไม่ต้องต่อแถวแบบร้านดังๆ ที่จอดรถจอดหน้าร้านได้เลยแต่ต้องดูเวลาอย่าไปขวางทางตอนรถติดๆครับ เดี๋ยวจะโดนด่าพ่อครับผม